label_title: רעידת האדמה באגאדיר (1960)
label_desc: רעידת האדמה באגאדיר (בצרפתית: Tremblement de terre d'Agadir de 1960, בערבית: زلزال أكادير 1960) התרחשה ב-29 בפברואר 1960 בשעה 23:41. רעידת אגאדיר הייתה רעידת האדמה החזקה ביותר בתולדות מרוקו עד אותה שנה. גודלה היה 5.7 בסולם מגניטודה לפי מומנט והיא גרמה לכ-12,000 עד 15,000 הרוגים ולכ-25,000 פצועים. מחקר חדש משנת 2020, מגדיל את טווח הערכת מספר ההרוגים מ-12,000 עד 15,000 הרוגים ל-12,000 עד 20,000 הרוגים. לפחות 35 אלף אנשים נותרו ללא קורת גג כתוצאה מהרעידה. מספר ההרוגים היווה כשליש מאוכלוסיית העיר באותה שנה. אגאדיר אכלסה קהילה יהודית גדולה וחשובה, ועל פי הערכות, כ-1,500 יהודים נספו ברעידת האדמה.